ai4bharat/Pralekha huggingface dataset:
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
జమ్ము కాశ్మీర్ , లద్దాక్లలోని సుదూర ప్రాంతాలకు ప్రత్యేక తపాలా ఏర్పాటు
వయోధికులైన పింఛన్దారులకు ఇంటివద్దకే పించన్ అందిస్తున్న పోస్టాఫీసులు
కోవిడ్ -19 పై పోరాటం , సామాజిక దూరాన్ని పాటించడం, పోస్టాఫీసులలో జనం గుంపులుగా చేరడాన్ని నిరోధించేందుకు పోస్టాఫీసులు వయోధికులైన పింఛన్దారులకు వారి ఇంటివద్దకే పింఛన్ అందించే చర్యలు చేపట్టాయి. పొరుగునే ఉన్న తపాలా కార్యాలయం సమాజానికి ఈ మేరకు సేవలు అందిస్తోంది. దీని ద్వారా ప్రస్తుత కోవిడ్ -19 మహమ్మారి కారణంగా ఏర్పడిన సవాలు వంటి సమయంలో ప్రజల ఆర్థిక, ఆరోగ్యసంరక్షణను వారికి అందుబాటులోకి తెచ్చి రాష్ట్ర, స్థానిక పాలనాయంత్రాంగాలు చేపడుతున్న చర్యలకు తోడుగా పోస్టాఫీసులు చర్యలు తీసుకుంటున్నాయి.
బారాముల్లా వద్ద డోర్ స్టెప్ పెన్షన్ చెల్లింపు
జమ్మూ తావి వద్ద ఆర్థిక లావాదేవీలు చేస్తున్న కస్టమర్
జమ్ము కాశ్మీర్, లద్దాక్ లలోని తపాలా కార్యాలయాలు, ఆర్థిక లావాదేవీలను సులభతరం చేసే ప్రాధమిక లక్ష్యంతో తెరిచి ఉంచుతున్నారు. సులభంగా నగదు ఉపసంహరణ చేసుకోవడం, నగదు డిపాజిట్ సౌకర్యం కల్పించడం ద్వారా ప్రజలు తమ రోజువారీ అవసరాలను తీర్చుకోవడానికి వీలు కల్పిస్తుంది. ఇది వారికి నగదు అందుబాటులో ఉండేట్టు చేస్తుంది. ఇందుకు అనుగుణంగా, పోస్టాఫీసుల లో ఆధార్ ఆధారిత చెల్లింపు వ్యవస్థ ను కూడా ప్రారంభించారు., తద్వారా ఏ బ్యాంకులోనైనా ఖాతా ఉన్నవారు ఏ పోస్టాఫీసు నుంచైనా నెలకు రూ .10000 / - వరకు ఉపసంహరించుకోవచ్చు. అయితే బ్యాంక్ఖాతాను లబ్ధిదారుడి ఆధార్తో తప్పకుండా అనుసంధానించి ఉండాలి..
జమ్ము కాశ్మీర్ కేంద్రపాలిత ప్రాంతం, లద్దాక్ కేంద్రపాలిత ప్రాంతం లోని సుదూర సరిహద్దు ప్రాంతాలకు స్పీడ్ పోస్ట్, రిజిస్టర్డ్ పోస్ట్ మొదలైన ప్రాధాన్యతా మెయిల్ సజావుగా చేరేలా ప్రత్యేక మెయిల్ బట్వాడా ఏర్పాట్లు జరిగాయి. ప్రాధాన్యతా మెయిల్ విండో డెలివరీ తపాలా కార్యాలయాలలో కూడా జరిగేట్టు చూశారు.
ప్రస్తుతకోవిడ్ వ్యాప్తి సంక్షోభ సమయంలో సమాజంలోని పేదలు, బలహీన వర్గాలకు ఉపశమనం కల్పించి, వారికి సహాయాన్ని అందించాల్సిన అవసరం తపాలా శాఖకు తెలుసు.
. రేషన్ , మాస్క్లు, శానిటైజర్లు , సబ్బుల వంటి వాటిని రాష్ట్ర , స్థానిక పాలనాయంత్రాంగాల సన్నిహిత సమన్వయంతో ప్రజలకు అందించడానికి ప్రయత్నాలు జరుగుతున్నాయి. ఆహారం , ఇతర వస్తువులు, మందుల పంపిణీకి అవసరమైన రవాణా సహకారం అందించడానికి డిపార్ట్మెంటల్ మెయిల్ మోటారు వాహనాలను జిల్లా , మునిసిపల్ అధికారుల వద్ద అందుబాటులో ఉంచారు. మునిసిపల్ అధికారుల సమన్వయంతో, తపాలా కార్యాలయ ప్రాంగణాల పరిశుభ్రతకు చర్యలు తీసుకోవడం జరిగింది.
డ్రై రేషన్ పంపిణీ
తపాలా కార్యాలయాల పరిశుభ్రత
డాక్ సేవా జాన్ సేవా
ప్రధాన మంత్రి కార్యాలయం
గోవా లో టీకామందు ఒకటో డోసు ను 100 శాతం పూర్తి చేసినందుకు గాను గోవా ను ప్రశంసించిన ప్రధాన మంత్రి
కోవిడ్ -19 టీకామందు తాలూకు ఒకటో డోసు ను గోవా లో అర్హత కలిగిన జనాభా కు 100 శాతం ఇప్పించినందుకు గోవా ను ప్రధాన మంత్రి శ్రీ నరేంద్ర మోదీ ప్రశంసించారు.
గోవా ముఖ్యమంత్రి డాక్టర్ ప్రమోద్ సావంత్ ట్విటర్ లో తెలియజేసిన సమాచారాన్ని ప్రధాన మంత్రి వెల్లడి చేస్తూ, ‘‘శభాశ్ గోవా! ఒక గొప్ప ప్రయత్నం; సామూహిక భావన కు తోడు మన వైద్యుల, నూతన ఆవిష్కర్త ల కౌశలం తో ఈ కార్యక్రమం రూపుదాల్చింది’’ అని పేర్కొన్నారు.
ప్రధాన మంత్రి కార్యాలయం
నేశనల్ ఫిలాటెలిక్ ఎగ్జిబిశన్ ‘ఎఎమ్ఆర్ఐటిపిఇఎక్స్2023’ లో పాఠశాల విద్యార్థులు చురుకు గా పాలుపంచుకోవడాన్ని ప్రశంసించిన ప్రధాన మంత్రి
ఆజాదీ కా అమృత్ మహోత్సవ్ లో భాగం గా నిర్వహించినటువంటి నేశనల్ ఫిలాటెలిక్ ఎగ్జిబిశన్ ‘ఎఎమ్ఆర్ఐటిపిఇఎక్స్2023’  లో పాఠశాల విద్యార్థులు చురుకు గా పాలుపంచుకోవడాన్ని ప్రధాన మంత్రి శ్రీ నరేంద్ర మోదీ ప్రశంసిస్తూ, ఇది తపాలా బిళ్ళల సేకరణ లొ మరియు లేఖా రచన లో ఆసక్తి ని పెంపొందించేందుకు మంచి మార్గం అని పేర్కొన్నారు.
ఇండియా పోస్ట్ చేసిన ఒక ట్వీట్ కు ప్రధాన మంత్రి ప్రతిస్పందిస్తూ -
‘‘ఇది తపాలా బిళ్ళల సేకరణ లోను, ఉత్తరాల రచన లోను ఆసక్తి ని పెంపొందించేందుకు మంచి మార్గం. మరింత మంది యువజనులు ఈ కార్యకలాపాల ను అనుసరిస్తారన్న ఆశ నాలో ఉంది.’’ అని పేర్కొన్నారు.
రక్షణ మంత్రిత్వ శాఖ
ఆపరేషన్ సముద్ర సేతు
ఇరాన్లో చిక్కుకుపోయిన 687 మంది భారతీయులను స్వదేశానికి తీసుకొచ్చిన ఐఎన్ఎస్ జలాశ్వ
ఆపరేషన్ సముద్ర సేతు కోసం భారత నౌకాదళం వినియోగిస్తున్న ఐఎన్ఎస్ జలాశ్వ, ఇరాన్లోని బందర్ అబ్బాస్ నుంచి 687 మంది భారతీయులను స్వదేశానికి చేర్చింది. జులై 1న  ఉదయం ట్యుటికోరిన్ హార్బర్కు వీరందరినీ చేర్చింది. వీరితో కలిపి మొత్తం 920 మందిని ఇరాన్ నుంచి స్వదేశానికి అధికారులు తీసుకొచ్చారు.
ఇరాన్లోని భారత అధికార యంత్రాంగం, భారతీయులను స్వదేశానికి చేర్చే ఏర్పాట్లు చేశారు. అవసరమైన వైద్య పరీక్షలు నిర్వహించాకే ప్రయాణీకులను నౌకలోకి అనుమతించారు. సముద్ర ప్రయాణంలో, కొవిడ్ సంబంధ రక్షణ ప్రొటోకాల్ కచ్చితంగా అమలు జరిగేలా చూశారు.
ట్యుటికోరిన్లో ప్రయాణీకుల ఆరోగ్య పరీక్షలు, ఇమ్మిగ్రేషన్, రవాణా కార్యక్రమాలు వేగంగా పూర్తయ్యేలా స్థానిక అధికారులు ఏర్పాట్లు చేశారు.
ఈ తరలింపుతో, భారత నౌకాదళం 3992 మంది భారతీయులను మాల్దీవులు, శ్రీలంక, ఇరాన్ నుంచి స్వదేశానికి తీసుకొచ్చింది.
ప్రధాన మంత్రి కార్యాలయం
తుఫాను పరిస్థితి పై మహారాష్ట్ర మరియు గుజరాత్ ల ముఖ్యమంత్రుల తో మాట్లాడిన ప్రధాన మంత్రి
తుఫాను పరిస్థితి పై మహారాష్ట్ర ముఖ్యమంత్రి శ్రీ ఉద్దవ్ ఠాక్ రే తో, గుజరాత్ ముఖ్యమంత్రి శ్రీ విజయ్ రూపాణీ తో, అలాగే దమన్ దీవ్, దాద్ రా మరియు నగర్ హవేలీ పరిపాలకుడు శ్రీ ప్రఫుల్ కె. పటేల్ తో ప్రధాన మంత్రి శ్రీ నరేంద్ర మోదీ మాట్లాడారు. కేంద్రం నుండి సాధ్యమైన అన్ని విధాలు గా సహాయం మరియు మద్దతు ను అందించడం పై ఆయన హామీ ని ఇచ్చారు.
‘‘తుఫాను పరిస్థితి పై మహారాష్ట్ర ముఖ్యమంత్రి శ్రీ ఉద్దవ్ ఠాక్ రే తో, గుజరాత్ ముఖ్యమంత్రి శ్రీ @vijayrupanibjp తో, అలాగే దమన్ దీవ్, దాద్ రా మరియు నగర్ హవేలీ పరిపాలకుడు శ్రీ @prafulkpatel తో కూడాను PM @narendramodi సంభాషించారు. కేంద్రం నుండి సాధ్యమైన అన్ని విధాలు గా సహాయం మరియు మద్దతు ను అందించడం పై ఆయన హామీ ని ఇచ్చారు’’ అని ట్విటర్ లో ప్రధాన మంత్రి యొక్క కార్యాలయం పేర్కొంది.
(
ఆర్థిక మంత్రిత్వ శాఖ
జీడీపీలో 2022-23 ద్రవ్య లోటు 6.4 శాతంగా అంచనా
ద్రవ్యలోటును 4.5 శాతంకన్నా దిగువ స్థాయికి
చేర్చేదిశగా విస్తృత ద్రవ్య స్థిరీకరణ మార్గం అనుసరణ;
మూలధన వ్యయం 35.4 శాతం పెంపుతో 2022-23లో
రూ.7.50 లక్షల కోట్లకు చేరిక… 2021-22లో ఇది రూ.5.54 లక్షల కోట్లు;
2022-23లో మూలధన వ్యయం విలువ జీడీపీలో 2.9 శాతంగా నిర్ణయం;
ప్రభుత్వ మార్కెట్ రుణాలు 2022-23లో రూ.11,58,719 కోట్లుగా అంచనా
“ద్రవ్యలోటు 2022-23కుగాను స్థూల దేశీయోత్పత్తి లో 6.4 శాతంగా అంచనా వేయబడింది. ద్రవ్యలోటును 2025-26కల్లా 4.5 శాతంకన్నా దిగువకు చేర్చేదిశగా గత సంవత్సరం నేను ప్రకటించిన విస్తృత ఆర్థిక ఏకీకరణ మార్గానికి ఇది అనుగుణంగా ఉంది” అని కేంద్ర ఆర్థిక-కార్పొరేట్ వ్యవహారాలశాఖ మంత్రి శ్రీమతి నిర్మలా సీతారామన్ ఇవాళ పార్లమెంటులో 2022-23 కేంద్ర బడ్జెట్ను ప్రవేశపెడుతూ ప్రకటించారు. అలాగే బడ్జెట్ అంచనాలలో ద్రవ్యలోటును 6.8 శాతంగా పేర్కొన్నప్పటికీ ప్రస్తుత ఆర్థిక సంవత్సరంలో సవరించబడిన ద్రవ్యలోటు జీడీపీలో 6.9 శాతంగా ఉంటుందని అంచనా వేయబడింది.
ద్రవ్యలోటు
ద్రవ్యలోటు స్థాయిని 2022-23కుగాను నిర్దేశిస్తున్న సందర్భంగా ప్రభుత్వ పెట్టుబడుల ద్వారా వృద్ధికి ఊతమిస్తూ మరింత బలంగా, సుస్థిరంగా రూపొందడాన్ని దృష్టిలో ఉంచుకున్నట్లు ఆర్థికశాఖ మంత్రి చెప్పారు. ఈ మేరకు 2022-23లో ప్రభుత్వ ద్రవ్య లోటు రూ.16,61,196 కోట్లుగా అంచనా వేయబడింది. కాగా, 2021-22నాటి బడ్జెట్ అంచనాలు ద్రవ్యలోటును రూ.15,06,812 కోట్లుగా అంచనా వేసిన నేపథ్యంలో సవరించిన అంచనాలు రూ.15,91,089 కోట్లుగా సూచించాయి.
మూలధన వ్యయం
ఈసారి కేంద్ర బడ్జెట్లో మూలధన వ్యయం కేటాయింపులను గణనీయస్థాయిలో 35.4 శాతం పెంచి రూ.5.54 లక్షల కోట్ల నుంచి ప్రస్తుత 2022-23 సంవత్సరంలో రూ.7.50 లక్షల కోట్లకు భారీగా హెచ్చించినట్లు ఆర్థికశాఖ మంత్రి వెల్లడించారు. మునుపు 2019-20తో పోలిస్తే ఈ వ్యయం 2.2 రెట్లకన్నా అధికంగా పెంచినట్లు స్పష్టమవుతుంది. మొత్తంమీద 2022-23 జీడీపీలో ఈ వ్యయం విలువ 2.9 శాతంగా ఉంటుందని అంచనా. రాష్ట్రాలకు పూర్తి ఆర్థిక సహాయం ద్వారా మూలధన ఆస్తుల సృష్టికి కేటాయింపులుసహా కేంద్ర ప్రభుత్వ “ఆచరణాత్మక మూలధన వ్యయం” అంచనా 2022-23లో రూ.10.68 లక్షల కోట్లు కాగా, ఇది జీడీపీలో 4.1 శాతంగా ఉంటుందని మంత్రి వివరించారు.
ఇక 2022-23లో మొత్తం వ్యయం రూ.39.45 లక్షల కోట్లు కాగా, రుణాలు మినహా మొత్తం వసూళ్లు రూ.22.84 లక్షల కోట్లుగా అంచనా వేయబడ్డాయి. మునుపటి 2021-22 బడ్జెట్ అంచనాలలో పేర్కొన్న రూ.34.83 లక్షల కోట్ల మొత్తం వ్యయంతో పోలిస్తే, సవరించిన అంచనా వ్యయం రూ.37.70 లక్షల కోట్లుగా ఉంది.
మార్కెట్ రుణాలు
ప్రభుత్వం 2022-23లో మార్కెట్ రుణాల రూపేణా మొత్తం రూ. 11,58,719 కోట్లు సమీకరిస్తుందని అంచనా. కాగా, 2021-22 నాటి బడ్జెట్ అంచనాల్లో ఇది రూ. 9,67,708 కోట్లు కాగా, సవరించిన అంచనాలు రూ. 8, 75,771 కోట్లుగా పేర్కొన్నాయి.
చట్ట, న్యాయ మంత్రిత్వ శాఖ
పరిశుభ్రత పాటించడాన్ని తమ జీవితంలో ఒక ముఖ్య లక్షణంగా చేసుకుంటామని ప్రతిజ్ఞ చేసిన న్యాయశాఖ అధికారులు, సిబ్బంది
జాతిపిత మహాత్మా గాంధీ జన్మదినం సందర్భంగా శుక్రవారం  న్యూఢిల్లీలోని భారత ప్రభుత్వ న్యాయశాఖ  విభాగంలో “శ్రమ ధాన్” డ్రైవ్ నిర్వహించారు. కేంద్ర న్యాయశాఖ అధికారులు మరియు సిబ్బంది అందరూ పరిశుభ్రత డ్రైవ్లో చురుగ్గా పాల్గొన్నారు. న్యాయశాఖ కార్యాలయం ప్రాంగణాన్ని పూర్తిగా శుభ్రపరిచారు. ఈ సందర్భంగా ఆన్లైన్లో వక్తృత్వపు పోటీ, చిత్ర లేఖన పోటీలను నిర్వహించారు. అధికారులు మరియు సిబ్బంది అందరూ పరిశుభ్రతను కాపాడుకోవడం వారి జీవితంలో ఒక ముఖ్యమైన లక్షణంగా చేసుకుంటామని, రోజులో కొంత సమయం కేటాయించడం ద్వారా ‘స్వచ్ఛతా అభియాన్’కు తమవంతు సహకారం అందిస్తామని ఈ సందర్భంగా
ప్రతిజ్ఞ చేశారు.
ప్రధాన మంత్రి కార్యాలయం
కర్నాటక మంత్రి శ్రీ ఉమేశ్ కత్తి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
కర్నాటక మంత్రి శ్రీ ఉమేశ్ కత్తి కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ ఉమేశ్ కత్తి గారు ఓ అనుభవశాలి నేత, కర్నాటక అభివృద్ధి కి ఆయన ఎంతో విలువైనటువంటి తోడ్పాటు ను అందించారు. ఆయన ఇక లేరని తెలిసి దు:ఖిస్తున్నాను. ఈ దుఃఖ ఘడియ లో ఆయన కుటుంబాని కి మరియు ఆయన ను సమర్థించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
భారత పోటీ ప్రోత్సాహక సంఘం
సదర్ ల్యాండ్ గ్లోబల్ హోల్డింగ్స్ సంస్థ వాటాలను కొనుగోలు చేయడానికి కోరల్ బ్లూ ఇన్వెస్ట్మెంట్ సంస్థ ను ఆమోదించిన - సి.సి.ఐ.
సదర్లాండ్ గ్లోబల్ హోల్డింగ్స్ సంస్థ వాటాలను కోరల్ బ్లూ ఇన్వెస్ట్మెంట్ సంస్థ కొనుగోలు చేయడాన్ని కాంపిటీషన్ కమిషన్ ఆఫ్ ఇండియా  ఆమోదించింది.
ప్రతిపాదిత కలయిక, సదర్ ల్యాండ్ గ్లోబల్ హోల్డింగ్స్  సంస్థ కు చెందిన సాధారణ వాటాలుగా మార్చదగిన "సీరీస్-సి ప్రిఫర్డ్ స్టాక్" ను సంబంధిత షరతులకు లోబడి, కోరల్ బ్లూ ఇన్వెస్ట్మెంట్ సంస్థ  రెండు విడతలుగా కొనుగోలు చేయడానికి సంబంధించినది.
పూర్తిగా జి.ఐ.సి. బ్లూ హోల్డింగ్స్ సంస్థ యాజమాన్యంలో ఉన్న జి.ఐ.సి. ఇన్వెస్టర్ సంస్థ, తద్వారా, జి.ఐ.సి.  ప్రైవేట్ లిమిటెడ్ సంస్థ యాజమాన్యం లోని ఒక సంస్థ గా ఉంది. జి.ఐ.సి. ఇన్వెస్టర్ సంస్థ - సింగపూర్లో ఒక ప్రత్యేక ప్రయోజనం కోసం పనిచేస్తున్న ఒక ప్రైవేట్ లిమిటెడ్ కంపెనీ. ఇది  జి.ఐ.సి. ప్రైవేట్ లిమిటెడ్ సంస్థ పూర్తి యాజమాన్యం లో ఉన్న జి.ఐ.సి. స్పెషల్ ఇన్వెస్ట్మెంట్స్ ప్రైవేట్ లిమిటెడ్ మరియు  జి.ఐ.సి. కి చెందిన ఇంటిగ్రేటెడ్ స్ట్రాటజీస్ గ్రూప్ సంస్థల యాజమాన్యం ద్వారా నిర్వహించబడే పెట్టుబడి హోల్డింగ్ కంపెనీ ల సమూహం లో ఒక భాగం.
సదర్లాండ్ సంస్థ అమెరికాలో ఒక చట్టబద్ధమైన సంస్థ గా ఏర్పడిన ఒక ప్రైవేట్ హోల్డింగ్ కంపెనీ. సదర్లాండ్ సంస్థ హోల్డింగ్ కంపెనీ గా పనిచేస్తూ, ఇంటిగ్రేటెడ్ బిజినెస్ ప్రాసెస్ అవుట్ సోర్సింగ్ ; బిజినెస్ ట్రాన్స్ఫర్మేషన్; క్లౌడ్; బ్యాక్ ఆఫీస్ సేవలు; ఫ్రంట్ ఆఫీస్ సేవలు; వ్యాపార ప్రక్రియ సేవలు; సాంకేతిక నిర్వహణ సేవలు అందించడంలో ప్రత్యేకత కలిగిన అంతర్జాతీయ సమాచార సాంకేతిక సేవలు అందిస్తుంది. ఇది భారతదేశంలో నాలుగు పరోక్ష అనుబంధ సంస్థల ద్వారా పనిచేస్తుంది. అవి -  సదర్లాండ్ గ్లోబల్ సర్వీసెస్ ప్రైవేట్ లిమిటెడ్;  సదర్లాండ్ డెవలప్మెంట్ కంపెనీ ప్రైవేట్ లిమిటెడ్;  అడ్వెంటిటీ గ్లోబల్ సర్వీసెస్ ప్రైవేట్ లిమిటెడ్; మరియు  సదర్లాండ్ హెల్త్కేర్ సొల్యూషన్స్ ప్రైవేట్ లిమిటెడ్.
సి.సి.ఐ. జారీ చేసిన సవివరమైన ఆదేశాన్ని త్వరలో జతచేయటం జరుగుతుంది.
ప్రధాన మంత్రి కార్యాలయం
లతా మంగేష్కర్ జయంతి సందర్భంగా ఆమెకు నివాళులర్పించిన - ప్రధానమంత్రి
లతా మంగేష్కర్ జయంతి సందర్భంగా, ప్రధానమంత్రి శ్రీ నరేంద్ర మోదీ, ఆమెను స్మరించుకున్నారు. అయోధ్యలోని చౌక్ కు లతా దీదీ పేరు పెట్టనున్నట్లు శ్రీ మోదీ తెలియజేసారు. ఇది గొప్ప భారతీయ దిగ్గజాలలో ఒకరికి తగిన నివాళి అని, ఆయన అన్నారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "లతా దీదీ జయంతి సందర్భంగా ఆమె ని స్మరించుకుంటున్నాను. ఆమె అమితమైన ఆప్యాయతను కురిపించిన అసంఖ్యాక సందర్భాలను నేను ఈ రోజు గుర్తుచేసుకుంటున్నాను. అయోధ్యలోని ఒక చౌక్ కి, ఈరోజు ఆమె పేరు పెట్టడం పట్ల నేను సంతోషిస్తున్నాను. ఇది గొప్ప భారతీయ దిగ్గజాలలో ఒకరికి సముచితమైన నివాళి." అని పేర్కొన్నారు.
రక్షణ మంత్రిత్వ శాఖ
వియత్నాం రక్షణ శాఖ జనరల్ ఫాన్ వాన్ గియాంగ్ హనోయ్తో ద్వైపాక్షిక చర్చలు జరిపిన భారత రక్షణ శాఖ మంత్రి శ్రీ రాజ్నాథ్ సింగ్
రెండు దేశాల మధ్య రక్షణ రంగంలో సహకారం పెంపొందించేందుకు వీలు కల్పించే '2030 దిశగా భారతదేశం-వియత్నాం దేశాల దృక్పథంపై రక్షణ భాగస్వామ్య ఒప్పందం'పై సంతకాలు చేసిన మంత్రులు
ఇరు దేశాలకు ప్రయోజనం కలిగించే రవాణా సంబంధిత అంశాలను సులభతరం చేసేందుకు కుదిరిన ఎమ్ఒయుపై సంతకాలు చేసిన మంత్రులు
వియత్నాం రక్షణ శాఖ జనరల్ ఫాన్ వాన్ గియాంగ్ హనోయ్తో భారత రక్షణ శాఖ మంత్రి శ్రీ రాజ్నాథ్ సింగ్ 2022 జూన్ 8న ద్వైపాక్షిక చర్చలు జరిపారు. రక్షణ రంగానికి సంబంధించి రెండు దేశాల మధ్య సంబంధాలను మరింత విస్తరించి, సమర్థవంతమైన మరియు ఆచరణాత్మక కార్యక్రమాలు, ప్రాంతీయ ప్రపంచ అంశాలపై రెండు దేశాల రక్షణ శాఖల మంత్రుల మధ్య చర్చలు జరిగాయి. ప్రస్తుతం రెండు దేశాల మధ్య ఉన్న రక్షణ సంబంధాలను మరింత మెరుగు పరిచి పటిష్టం చేసేందుకు వీలు కల్పించే '2030 దిశగా భారతదేశం-వియత్నాం దేశాల దృక్పథంపై రక్షణ భాగస్వామ్య ఒప్పందం' పై కూడా సంతకాలు మంత్రులు చేశారు.
రవాణా రంగంలో పరస్పర సహకారానికి సంబంధించి రెండు దేశాల మధ్య కుదిరిన అవగాహన పై మంత్రుల సమక్షంలో సంతకాలు జరిగాయి. రెండు దేశాల రక్షణ దళాల సహకారం పెరుగుతున్న నేపథ్యంలో కుదిరిన ఈ ఒప్పందం వల్ల రవాణా అంశాలకు సంబంధించిన అంశాలను సులభతరం చేసేందుకు ఈ ఒప్పందం తోడ్పడుతుంది. ఇటువంటి ఒప్పందంపై వియత్నాం సంతకం చేయడం ఇదే తొలిసారి.
వియత్నాం దేశానికి భారతదేశం అందించేందుకు అంగీకరించిన $500 మిలియన్ల రక్షణ రుణ సౌకర్యాన్ని సాధ్యమైనంత త్వరగా ను ముందస్తుగా ఖరారు చేయాలని కూడా ఇద్దరు మంత్రులు అంగీకరించారు. భారతదేశ సహకారంతో వియత్నాం రక్షణ సామర్థ్యం మరింత పదునవడమే కాకుండా 'మేక్ ఇన్ ఇండియా, మేక్ ఫర్ ది వరల్డ్' లక్ష్య సాధనకు దోహదపడుతుంది.
వియత్నాం సాయుధ దళాల సామర్ద్యాన్ని పెంపొందించడానికి పనిచేస్తున్న ఎయిర్ ఫోర్స్ ఆఫీసర్స్ ట్రైనింగ్ స్కూల్లో లాంగ్వేజ్, ఐటి ల్యాబ్ను ఏర్పాటు చేయడానికి రెండు సిమ్యులేటర్లను మరియు ద్రవ్య గ్రాంట్ను భారతదేశం బహుమతిగా ఇస్తుందని రక్షణ శాఖ మంత్రి ప్రకటించారు.
హనోయిలోని దివంగత అధ్యక్షుడు హో చి మిన్కు ఆయన సమాధి వద్ద నివాళులు అర్పించి భారత రక్షణ మంత్రి మంత్రి తన అధికారిక పర్యటనను ప్రారంభించారు. ట్రాన్ క్వోక్ పగోడా బౌద్ధ దేవాలయాన్ని శ్రీ రాజనాధ్ సింగ్ సందర్శించారు. రెండు దేశాల మధ్య పురాతన నాగరికత, రెండు దేశాల ప్రజల మధ్య ఉన్న సంబంధాలు గుర్తు చేసే విధంగా శ్రీ రాజనాథ్ సింగ్ పర్యటన జరిగింది.
భారతదేశం, వియత్నాం 2016 నుంచి సమగ్ర వ్యూహాత్మక భాగస్వామ్యాన్ని కలిగి ఉన్నాయి. రక్షణ సహకారం రెండు దేశాల మధ్య ఉన్న భాగస్వామ్యంలో కీలక అంశంగా ఉంది. భాగస్వామ్యానికి కీలక స్తంభం. భారతదేశం అనుసరిస్తున్న తూర్పు విధానం మరియు ఇండో-పసిఫిక్ విజన్లో వియత్నాం ఒక ముఖ్యమైన భాగస్వామిగా ఉంది. రెండు దేశాలు 2,000 సంవత్సరాలకు పైగా విస్తరించిన నాగరికత మరియు సాంస్కృతిక సంబంధాల గొప్ప చరిత్రను కలిగి ఉన్నాయి. భారతదేశం మరియు వియత్నాం సమకాలీన కాలంలో విస్తృతమైన ఆసక్తి మరియు ఉమ్మడి సహకారంతో అత్యంత విశ్వసనీయమైన సంబంధాలను కొనసాగిస్తున్నాయి. రక్షణ రంగ విధాన నిర్ణయాలపై తరచు చర్చలు జరుపుతున్న రెండు దేశాలు సైనిక దళాల మార్పిడి, అత్యున్నత స్థాయి సందర్శనలు, సామర్థ్య పెంపుదల మరియు శిక్షణ కార్యక్రమాలు, ఐక్యరాజ్య సమితి శాంతి పరిరక్షణలో సహకారం, నౌకల సందర్శన, సంయుక్త విన్యాసాలతో రెండు దేశాల మధ్య రక్షణ పరమైన ద్వైపాక్షిక రక్షణ సంబంధాలు ఎంతో కాలం నుండి కొనసాగుతున్నాయి.
రక్షణ మంత్రిత్వ శాఖ
మొజాంబిక్లోని బెయిరాలో ఐఎన్ఎస్ సునయన పర్యటన
కోచిలోని దక్షిణ నౌకాదళ స్థావరం ఆధ్వర్యంలోని ఐఎన్ఎస్ సునయన, ఈ నెల 28న, మొజాంబిక్లోని బెయిరా నౌకాశ్రయంలోకి ప్రవేశించింది. సైనిక బ్యాండ్ల ఆహ్వానం నడుమ, మొజాంబిక్ నావికా సిబ్బంది, డీఏ ప్రిటోరియా నౌకకు స్వాగతం పలికారు. సముద్ర రంగ భాగస్వామ్యాన్ని, సహకారాన్ని మెరుగుపరచుకోవడానికి రెండు నౌకల సిబ్బంది పరస్పర మార్పిడి, నౌకల సందర్శన, క్రీడా పోటీలు జరుగుతాయి. భారత నౌకాదళ సిబ్బంది ఆ ప్రాంతంలో వైద్య శిబిరం కూడా నిర్వహిస్తారు. నౌకాశ్రయ కార్యక్రమాలు పూర్తయిన తర్వాత, మొజాంబిక్ నౌకాదళంతో కలిసి ఉమ్మడి ఈఈజెడ్ నిఘా కోసం నిర్వహిస్తారు.
ప్రధాన మంత్రి కార్యాలయం
ఒడిశా లో రైలు దుర్ఘటన జరిగిన దరిమిలా తలెత్తిన స్థితి ని పరిశీలించడం కోసం నిర్వహించిన ఉన్నత స్థాయి సమావేశానికి అధ్యక్షత వహించిన ప్రధాన మంత్రి
స్థితి ని సమీక్షించడం కోసం ఒడిశా కు వెళ్తున్న ప్రధాన మంత్రి
ఒడిశా లో రైలు దుర్ఘటన దరిమిలా అక్కడ తలెత్తిన స్థితి యొక్క గుణదోషాలు పరిశీలించడం కోసం నిర్వహించినటువంటి ఒక ఉన్నత స్థాయి సమావేశాని కి ప్రధాన మంత్రి శ్రీ నరేంద్ర మోదీ అధ్యక్షత వహించారు. స్థితి ని సమీక్షించడానికని శ్రీ నరేంద్ర మోదీ ఒడిశా కు బయలుదేరి వెళ్తున్నారు కూడాను.
ప్రధాన మంత్రి కార్యాలయం ఒక ట్వీట్ లో -
‘‘ఒడిశా లో రైలు దుర్ఘటన దరిమిలా అక్కడ తలెత్తిన స్థితి ని పరిశీలించడం కోసం నిర్వహించిన ఒక ఉన్నత స్థాయి సమావేశాని కి ప్రధాన మంత్రి శ్రీ నరేంద్ర మోదీ అధ్యక్షత వహించారు. దుర్ఘటన లో బాధితుల ను కాపాడడం, అవసరమైన సహాయాన్ని చేయడం మరియు వైద్య చికిత్స ను అందించడం లకు సంబంధించిన అంశాల ను సమీక్ష సమావేశం లో చర్చించడం జరిగింది.’’
‘‘ప్రధాన మంత్రి శ్రీ నరేంద్రమోదీ ఒడిశా కు బయలుదేరి వెళ్తున్నారు. అక్కడ జరిగిన రైలు దుర్ఘటన అనంతరం ఏర్పడ్డ స్థితి ని ఆయన సమీక్షించనున్నారు.’’ అని తెలిపింది.
హోం మంత్రిత్వ శాఖ
ఎన్డీఆర్ఎఫ్ ద్వారా పెను విపత్తుల నిర్వహణ
'జాతీయ విపత్తు ప్రతిస్పందన బృందం'  బలగాలను విదేశాలకు సాయంగా పంపిన వివరాలు:
-
2011 మార్చిలో ఒకేసారి మూడు విపత్తులు  ఎదుర్కొన్న జపాన్కు సాయంగా, 'ఇండియా రెస్క్యూ అండ్ రిహాబిలిటేషన్ మిషన్' కింద, 46 మంది సిబ్బంది & సహాయ పరికరాలతో ఉన్న ఒక ఎన్డీఆర్ఎఫ్ బృందాన్ని భారత ప్రభుత్వం పంపింది.
-
2014 మార్చిలో, భూటాన్లోని గోంగ్రీ నదిలో పడవ బోల్తా పడి ఐదుగురు భూటాన్ జాతీయులు గల్లంతైన ఘటనకు సంబంధించి, 42 మంది సిబ్బంది & సహాయ పరికరాలతో ఉన్న ఒక ఎన్డీఆర్ఎఫ్ బృందాన్ని భూటాన్కు భారత ప్రభుత్వం పంపింది.
-
2015 ఏప్రిల్లో, 8.1 తీవ్రతతో వచ్చిన భూకంపంతో అల్లాడిన నేపాల్లో మానవత సాయం అందించడానికి డాగ్ స్క్వాడ్, సహాయ పరికరాలు, 700 మంది సిబ్బందితో ఉన్న 16 ఎన్డీఆర్ఎఫ్ బృందాలను ఆ దేశానికి పంపడం జరిగింది.
-
2023 ఫిబ్రవరిలో, తుర్కియేలో 7.8 తీవ్రతతో భూకంపం సంభవించిన తర్వాత, మానవత సాయం అందించడానికి డాగ్ స్క్వాడ్, సహాయ పరికరాలు, 152 మంది సిబ్బందితో ఉన్న మూడు ఎన్డీఆర్ఎఫ్ బృందాలను అక్కడికి పంపడం జరిగింది.
ఎన్డీఆర్ఎఫ్ను మరింత బలోపేతం చేసేందుకు, మరో నాలుగు బెటాలియన్లను పెంచడానికి భారత ప్రభుత్వం ఆమోదించింది. దీనివల్ల ఎన్డీఆర్ఎఫ్ బెటాలియన్ల సంఖ్యను 12 నుంచి 16కు చేరింది. విపత్తులు లేదా ప్రమాదకర పరిస్థితుల సమయంలో తక్షణం స్పందించేలా, వ్యూహాత్మక ప్రాంతాల్లో ఈ బెటాలియన్లు మోహరించి ఉంటాయి.
ఎన్డీఆర్ఎఫ్ సిబ్బంది సామర్థ్యం పెంచడానికి, నిరంతరం ఆధునీకరించడానికి, సంపూర్ణ శిక్షణ అందించడానికి ఎన్డీఆర్ఎఫ్ అకాడమీని 2018లో నాగ్పూర్లో స్థాపించారు. అంతేకాదు, ఎన్డీఆర్ఎఫ్ పటిష్టతను భారత ప్రభుత్వం ఎప్పటికప్పుడు పర్యవేక్షిస్తుంది, సమీక్షిస్తుంది. దేశంలో సంభవించే అనూహ్య విపత్తుల దృష్ట్యా ఈ కింది కార్యక్రమాలు జరుగుతున్నాయి:
 ఎన్డీఆర్ఎఫ్ బెటాలియన్లు, ప్రాంతీయ ప్రతిస్పందన కేంద్రాలు, ఎన్డీఆర్ఎఫ్ అకాడమీల్లో మౌలిక సదుపాయాల అభివృద్ధి కోసం, 2021-22 నుంచి 2025-26 వరకు, రూ.949.81 కోట్ల వ్యయంతో “ఇన్ఫ్రాస్ట్రక్చర్ ఫర్ డిజాస్టర్ మేనేజ్మెంట్” అనే సమగ్ర పథకాన్ని ప్రారంభించడం జరిగింది.
 వివిధ మానవ ప్రేరేపిత, ప్రకృతి విపత్తు పరిస్థితులను ఎదుర్కోవడానికి ఎన్డీఆర్ఎఫ్లో అత్యాధునిక పరికరాలు ఉన్నాయి.
 ఎన్డీఆర్ఎఫ్తో పాటు వివిధ వాటాదార్ల సామర్థ్యం పెంచేలా, పాఠశాలల్లో భద్రత వంటి ప్రజా సన్నద్ధతను పెంచే కార్యక్రమాలు చేపడుతున్నారు.
 అత్యాధునిక అంతర్జాతీయ ప్రమాణాలను పరిచయం చేసేందుకు అంతర్జాతీయ కార్యశాలలు/క్షేత్ర స్థాయి విన్యాసాలను ఎన్డీఆర్ఎఫ్ ద్వారా చేపట్టడం జరుగుతోంది. శిక్షణ కోర్సులు/సెమినార్లు/కార్యశాలలు/విన్యాసాలు సహా వివిధ అంతర్జాతీయ కార్యక్రమాల్లో పాల్గొనేందుకు కూడా ఎన్డీఆర్ఎఫ్ సిబ్బందిని పంపడం జరుగుతోంది. ఎన్డీఆర్ఎఫ్ సిబ్బంది తమ నైపుణ్యాలను పెంచుకోవడానికి, విపత్తు నిర్వహణలో అత్యుత్తమ పద్ధతులను నేర్చుకోవడానికి, ప్రపంచవ్యాప్తంగా అవలంబిస్తున్న అధునాతన పరికరాలు & సాంకేతికతల గురించి తెలుసుకోవడానికి ఇది వీలు కల్పిస్తుంది.
 అవసరమైనప్పుడు అధునాతన పరికరాలు, యంత్రాల కొనుగోలుకు ఆమోదం తెలపడం ద్వారా బలగాల సామర్థ్యాన్ని పెంచడానికి భారత ప్రభుత్వం ఎన్డీఆర్ఎఫ్కి అన్ని విధాలా మద్దతుగా నిలుస్తోంది.
కేంద్ర హోం శాఖ సహాయ మంత్రి శ్రీ నిత్యానంద రాయ్ ఈ రోజు రాజ్యసభలో ఒక ప్రశ్నకు లిఖితపూర్వక సమాధానం రూపంలో ఈ సమాచారం అందించారు.
హోం మంత్రిత్వ శాఖ
సీఏపీఎఫ్లలో కోవిడ్-19 కేసులు
ఈ నెల 10వ తేదీ నాటికి కేంద్ర సాయుధ పోలీసు దళాలలో  కోవిడ్-19 పాజిటివ్ కేసులు మరియు మరణాల వివరాలు ఈ కింది విధంగా ఉన్నాయి:-
|
|
దళం పేరు
|
|
మొత్తం పాజిటివ్ కేసులు
|
|
మొత్తం మరణాలు
|
|
బీఎస్ఎఫ్
|
|
8083
|
|
23
|
|
సీఆర్పీఎఫ్
|
|
8270
|
|
35
|
|
సీఐఎస్ఎఫ్
|
|
1312
|
|
24
|
|
ఐటీబీపీ
|
|
3067
|
|
7
|
|
ఎస్ఎస్బీ
|
|
2869
|
|
6
|
|
ఎన్ఎస్జీ
|
|
212
|
|
0
|
|
ఏఆర్లు
|
|
1605
|
|
5
|
|
మొత్తం
|
|
25418
|
|
100
సీఏపీఎఫ్ సిబ్బంది మరణించినప్పుడు లభించే సాధారణ ప్రయోజనాలతో పాటు.. కోవిడ్-19 సంబంధిత విధుల్లో మోహరించినప్పుడు ఆ వైరస్ సంక్రమణ కారణంగా సీఏపీఎఫ్ సిబ్బంది గనుక మరణించినట్టయితే.. "భారత్ కే వీర్" నిధుల నుంచి నెక్స్ట్ ఆఫ్ కిన్స్ కు రూ.15 లక్షల మేర సాయం అందించాలని నిర్ణయించడమైంది.
లోక్సభలో లేవనెత్తిన ఒక ప్రశ్నకు ఈ రోజు కేంద్ర హోంశాఖ సహాయ మంత్రి శ్రీ నిత్యానంద్ రాయ్ లిఖితపూర్వక సమాధానమిస్తూ ఈ విషయాన్ని వెల్లడించారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
విజిలెన్సు కమీషనర్ గా నేడు పదవీ ప్రమాణం చేసిన ప్రముఖ బ్యాంకర్ శ్రీ సురేష్ ఎన్. పటేల్
శ్రీ సురేష్ ఎన్.పటేల్ విజిలెన్సు కమీషనర్ గా నేడు పదవీ ప్రమాణం చేశారు. భౌతిక దూరం నియమాలు పాటిస్తూ నిర్వహించిన ఈ కార్యక్రమంలో సెంట్రల్ విజిలెన్సు కమీషనర్ శ్రీ సంజయ్ కొఠారి వీడియో లింక్ ద్వారా శ్రీ సురేష్ ఎన్.పటేల్ చేత పదవీ ప్రమాణం చేయించారు. ప్రమాణ స్వీకారం కార్యక్రమంలో మరో విజిలెన్సు కమీషనర్ శ్రీ శరద్ కుమార్, కార్యదర్శి ఇతర సీనియర్ అధికారులు పాల్గొన్నారు.
బ్యాంకింగ్ రంగంలో శ్రీ పటేల్ కు మూడు దశాబ్దాల అనుభవం ఉంది. ఆంధ్రా బ్యాంకు మేనేజింగ్ డైరెక్టర్, సీఈఓ గాను, ఓరియంటల్ బ్యాంకు ఎగ్జిక్యూటివ్ డైరెక్టర్ గాను పని చేశారు. అంతే కాకుండా ఇండియన్ బ్యాంక్స్ అసోసియేషన్ మేనేజింగ్ కమిటీ సభ్యుడిగా, నాబార్డ్ బ్యాంకర్స్ ఇన్స్టిట్యూట్ అఫ్ రురల్ డెవలప్మెంట్ సభ్యునిగా, ఆంధ్రప్రదేశ్ రాష్ట్ర స్థాయి బ్యాంకర్ల కమిటీ చైర్మన్ గా, బ్యాంకర్స్ ఇన్స్టిట్యూట్ అఫ్ రూరల్, ఎంత్రప్రేన్యూవర్షిప్ డెవలప్మెంట్ అధ్యక్షుడిగా కూడా బాధ్యతలు నిర్వహించారు.
ఆర్బీఐకి చెందిన బోర్డు ఫర్ రెగ్యులేషన్ అండ్ సూపర్విజన్ అఫ్ పేమెంట్ అండ్ సెటిల్మెంట్స్ సిస్టమ్స్  శాశ్వత ఆహ్వానితుడిగా శ్రీ పటేల్ ఉన్నారు. విజిలెన్సు కమీషనర్ నియామకానికి ముందు అడ్వైజరి బోర్డు ఫర్ బ్యాంకింగ్ అండ్ ఫైనాన్సియల్ ఫ్రాడ్స్  సభ్యుడిగా ఉన్నారు.
విజిలెన్సు కమీషనర్ పదవీ కాలం నాలుగేళ్లు లేదా అతని వయసు 65 సంవత్సరాలు వచ్చే వరకు ఉంటుంది. సెంట్రల్ విజిలెన్సు కమిషన్ లో సెంట్రల్ విజిలెన్సు కమీషనర్, ఇద్దరు విజిలెన్సు కమిషనర్లు ఉంటారు.
(Visitor Counter : 159
పెట్రోలియం- సహజ వాయువుల మంత్రిత్వ శాఖ
జి20 ఇంధన మంత్రుల అసాధారణ వర్చువల్ సమావేశంలో పాల్గొన్న పెట్రోలియం, సహజ వాయువు, ఉక్కు శాఖ మంత్రి శ్రీ ధర్మేంద్ర ప్రధాన్
కోవిడ్-19 నేపథ్యంలో ఇంధన సరఫరా అంశాలను సమీక్షించేందుకు గాను జి20 ఇంధన మంత్రుల అసాధారణ సమావేశం శుక్రవారం జరిగింది. జి20 ఇంధన దేశాల అధ్యక్ష హోదాలో సౌదీ అరేబియా ఈ మీటింగ్ను వర్చువల్ పద్ధతిలో నిర్వహించింది. సౌదీ అరేబియా ఇంధన శాఖ మంత్రి ప్రిన్ అబ్దులాజీజ్ అధ్యక్షతన జరిగిన అ సమావేశంలో భారత తరఫున పెట్రోలియం, సహజ వాయువు, ఉక్కు శాఖల మంత్రి శ్రీ ధర్మేంద్ర ప్రధాన్ పాల్గొన్నారు. ఈ సమావేశంలో ఒపెక్, ఐఈఏ, ఐఈఎఫ్ వంటి అంతర్జాతీయ సంస్థలకు చెందిన అధినేతలతో పాటు సభ్య దేశాల ప్రతినిధులు పాల్గొన్నారు. కోవిడ్ నేపథ్యంలో ఇంధన డిమాండ్ తగ్గినందున స్థిరమైన ఇంధన మార్కెట్లను నిర్ధారించేందుకు అందుబాటులో ఉన్న అన్ని మార్గాలు, మిగులు ఉత్పత్తికి సంబంధించిన విషయాలపై కూడా ఈ సమావేశంలో ఇంధన మంత్రులు ప్రధానంగా
(దృష్టి సారించారు.
ఇంధన డిమాండ్ కేంద్రంగా భారత్..
ఈ సమావేశంలో పెట్రోలియం, సహజ వాయువు, ఉక్కు శాఖల మంత్రి శ్రీ ధర్మేంద్ర ప్రధాన్ మాట్లాడుతూ.. కోవిడ్ వ్యాప్తి నేపథ్యంలో ఎదురువుతున్న కఠిన సవాళ్లను అధిగమించేందుకు మానవ సంక్షేమ కేంద్రీకృత విధానాల్ని ఎంచుకొని ముందుకు సాగుదామంటూ ప్రధాన మంత్రి నరేంద్ర మోడీ ఇటీవల జి20 దేశాలకు ఇచ్చిన పిలుపును పునరుద్ఘాటించారు. కోవిడ్ వ్యాప్తి నేపథ్యంలో భారత సర్కారు ప్రకటించిన 23 బిలియన్ డాలర్ల ఉపశమన ప్యాకేజీలో భాగంగా ఉజ్జ్వల పథకం కింద దాదాపు 80.3 మిలియన్ల పేద కుటుంబాల వారికి ఉచితంగా ఎల్పీజీ సిలిండర్లను అందించాలంటూ ప్రధానమంత్రి తీసుకున్న నిర్ణయాన్ని మంత్రి ఈ సందర్భంగా ప్రధానంగా గుర్తు చేశారు. భారత్ ప్రపంచ ఇంధన డిమాండ్ కేంద్రంగా ఉందని, ఇకపై కూడా కొనసాగుతుందని ఆయన ఉద్ఘాటించారు. వ్యూహాత్మక పెట్రోలియం నిల్వలను పూరించడానికి భారత ప్రభుత్వం చేస్తున్న ప్రయత్నాలను ఆయన ఈ సందర్భంగా వివరించారు.
సుస్థిరమైన ఇంధన మార్కెట్తోనే మేలు..
ఇంధన మార్కెట్లో ఒడిదుడుకులను గురించి మంత్రి ప్రధాన్ మట్లాడుతూ భారతదేశం ఎల్లప్పుడూ స్థిరమైన చమురు మార్కెట్ పక్షాన నిలుస్తుందన్నారు. ఉత్పత్తిదారులకు సహేతుకంగా ఉంటూనే వినియోగదారులకు సరసమైన ధరల్లో ఇంధనం లభింపజేసేలా మార్కెట్లుండాలన్నది భారత్ అభిమతమని ఆయన అన్నారు. దీర్ఘకాలిక సుస్థిరత కోసం ఇంధన సరఫరాలో సమతౌల్యత దిశగా ఒపెక్ మరియు ఒపెక్-ప్లస్ దేశాలు చేస్తున్న సమిష్టి కృషిని మంత్రి ఈ సందర్భంగా ప్రశంసించారు. వినియోగపు డిమాండ్ పుంజుకునేందుకు వీలుగా చమురు ధరలను సరసమైన స్థాయిలో ఉండేలా చర్యలు తీసుకోవాలని ఆయన సూచించారు. భవిష్యత్తులో ఇదే విషయమై ఇంధన మంత్రులకు మెరుగైన సలహాలను ఇవ్వడానికి టాస్క్ఫోర్స్ను ఏర్పాటు చేయాలని ఈ సమావేశంలో ప్రతిపాదించారు. రానున్న రోజుల్లోనూ కలిసి ముందుకు సాగాలని సభ్య దేశాలు అంగీకరించాయి.